《送龙辞三章》
宋代·陈造

沈燎兮桂醑，笳箫鸣鸣兮逢逢其鼓。
缓吴歈兮跄越舞，送龙兮归处。
龙之归兮悦娭，翻倒霄霏兮胶轕雾雨。
坜馆娃兮不留，过胥口兮小顾。
水天模糊兮迷仰俯，仙真迎兮排空，
蛟鼍骈罗兮而在下。祥飚肃兮绿舆，
非烟羃兮紫府。翘侬望兮何所，
目屯云兮南骛，心靡迤兮延伫。

作者简介：陈造（1133年～1203年）字唐卿，高邮（今属江苏）人。生于宋高宗绍兴三年，孝宗淳熙二年（1175年）进士，以词赋闻名艺苑，撰《芹宫讲古》，阐明经义，人称“淮南夫子”。范成大见其诗文谓“使遇欧、苏，盛名当不在少游下。”尤袤、罗点得其骚词、杂著，爱之手不释卷。郑兴裔荐其“问学闳深，艺文优赡”。调太平州繁昌尉，改平江府教授，寻知明州定海县，通判房州权知州事。房州秩满，为浙西路安抚司参议，改淮南西路安抚司参议。自以转辗州县幕僚，无补於世，置江湖乃宜，遂自号江湖长翁。宁宗嘉泰三年卒，年七十一。